
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 2112 

3 Δεκεμβρίου 1999 



ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση στη ΔΕΚΑ Α.Ε. 10.528.000 μετοχών της 

ΕΤΒΑ κυριότητας Ελληνικού Δημοσίου. 1 

Τροποποίηση διάταξης που αφορά την διενέργεια διε¬ 
θνών εμπορευματικών μεταφορών με ΦΙΧ αυτοκί¬ 
νητα μικτού βάρους 6.000 χιλιογράμμων τουλάχι¬ 
στον και μεταφοράς ενδυμάτων ή υποδημάτων α¬ 


νεξαρτήτως μικτού βάρους. 2 

Κανονισμός Διαδικασίας έκδοσης και τροποποίησης 
Γενικών Αδειών, Υποβολής, Τροποποίησης και Α¬ 
νανέωσης Δήλωσης Καταχώρησης και αφαίρεσης 

του δικαιώματος χρήσης Γενικής Αδειας. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Σταθοπούλου Ιωάννα του Ευ¬ 
αγγέλου. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 6907/27.4.1999 απόφα¬ 
ση Γενικού Γραμματέα Περιφέρειας Θεσσαλίας... 5 


ΑΠΟΦΑΣΕΙ Σ 

Αριθ. 2/87165/0025 ( 1 ) 

Μεταβίβαση στη ΔΕΚΑ Α.Ε. 10.528.000 μετοχών της ΕΤ¬ 
ΒΑ κυριότητας Ελληνικού Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 4 και 5 του άρθρου 2 του Ν. 
2526/97 (ΦΕΚ205/Α'). 

2. Την αρίθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β'). 

3. Την απόφαση της Έκτακτης Γενικής Συνέλευσης των 
Μετόχων της ΕΤΒΑ της 16.11.1999 για μείωση της ονομα¬ 
στικής αξίας των μετοχών με ταυτόχρονη αύξηση του α¬ 
ριθμού τους και σχετική τροποποίηση του άρθρου 5 του 
Καταστατικού. 

4. Την αριθ. 62/11 Νοεμβρίου 1999 απόφαση της Διυ¬ 


πουργικής Επιτροπής Αποκρατικοποιήσεως (Δ.Ε.Α.) «Ει¬ 
σαγωγή της ανώνυμης τραπεζικής εταιρείας «ΕΛΛΗΝΙΚΗ 
ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε.» στο Χρη¬ 
ματιστήριο Αξιών Αθηνών», αποφασίζουμε: 

Μεταβιβάζουμε χωρίς αντάλλαγμα στη Δημόσια Επιχεί¬ 
ρηση Κινητών Αξιών (ΔΕΚΑ Α.Ε.) 10.528.000 μετοχές της 
ΕΤΒΑ, ονομαστικής αξίας 1.250 δρχ. η κάθε μία, κυριότη¬ 
τας Ελληνικού Δημοσίου. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-, - 

Αριθ. Α1/34420/4288 (2) 

Τροποποίηση διάταξης που αφορά την διενέργεια διε¬ 
θνών εμπορευματικών μεταφορών με ΦΙΧ αυτοκίνητα 
μικτού βάρους 6.000 χιλιογράμμων τουλάχιστον και 
μεταφοράς ενδυμάτων ή υποδημάτων ανεξαρτήτως 
μικτού βάρους. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 18 του Ν.383/76 «περί διε¬ 
νέργειας εμπορευματικών μεταφορών δια φορτηγών αυ¬ 
τοκινήτων δημοσίας χρήσης και άλλων τινών διατάξεων». 

2. Τις διατάξεις του άρθρου 15 της Φ. 205/68/1/1983 
(Β' 220) απόφασης του Υπουργού Συγκοινωνιών «Όροι 
και προϋποθέσεις για την διενέργεια διεθνών οδικών 
εμπορευματικών μεταφορών», όπως τροποποιήθηκαν και 
συμπληρώθηκαν με τις διατάξεις των Α1/1947/359/1999 
(Β' 75) και Α1/18354/2289/1999/ (Β' 1450) αποφάσεωντου 
Υπουργού Μεταφορών και Επικοινωνιών. 

3. Τις διατάξεις του άρθρου 27 του Ν.2081/92/ (Α' 154), 
με το οποίο προστέθηκε το άρθρο 29Α του Ν. 1558/85 (Α' 
137) και το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Το εδάφιο α' της παραγράφου 1 του άρθρου 15 της 

Φ205/68/1/83 (Β' 220) απόφασης του Υπουργού Συγκοι¬ 
νωνιών, όπως τροποποιήθηκε και συμπληρώθηκε με τις 
διατάξεις των Α1/1947/359/1999 (Β' 75) και Α1/18354/ 
2289/1999/ (Β' 1450) αποφάσεων του Υπουργού Μεταφο¬ 
ρών και Επικοινωνιών, τροποποιείται και έχει ως εξής: 

«α. Είναι μικτού βάρους, σύμφωνα με την άδεια κυκλο¬ 
φορίας τους, 6.000 χιλιογράμμων τουλάχιστον ή πρόκει¬ 
ται για ΦΙΧ αυτοκίνητα μεταφοράς ενδυμάτων ή υποδη¬ 
μάτων ανεξαρτήτως μικτού βάρους του οχήματος». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Νοεμβρίου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

-Φ- 

Αριθ. 78794 ( 3 ) 

Κανονισμός Διαδικασίας έκδοσης και τροποποίησης Γε¬ 
νικών Αδειών, Υποβολής, Τροποποίησης και Ανανέω¬ 
σης Δήλωσης Καταχώρησης και αφαίρεσης του δικαι¬ 
ώματος χρήσης Γενικής Αδειας. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του εδαφίου Ζ, της παραγράφου 5, του 
άρθρου τρίτου του Ν. 2246/94, όπως ισχύει. 

2. Τις διατάξεις του Π. Δ. 149/92 « περί Οργανισμού του 
Υπουργείου Μεταφορών και Επικοινωνιών». 

3. Την με αριθμ. 625/11.11.98 (Α' 1179/Β/1958) Απόφα¬ 
ση του Πρωθυπουργού και του Υπουργού Μεταφορών 
και Επικοινωνιών περί μεταβιβάσεως αρμοδιοτήτων του 
Υπουργού Μεταφορών και Επικοινωνιών στον Υφυπουρ¬ 
γό Μεταφορών και Επικοινωνιών. 

4. Τις διατάξεις του άρθρου 27 του Ν. 2081/92 (Α 70) με 
το οποίο προστέθηκε το άρθρο 29 Α στο 1558/1985 και το 
οποίο αντικαταστάθηκε με το άρθρο 1 παράγραφος 2α 
του Ν. 2469/1997 (Α 38). 

5. Το Π.Δ. 157/99 (ΦΕΚ 153/Α/29.7.99). 

6. Την από 25.10.1999 Εισήγηση της Εθνικής Επιτροπής 
Τηλεπικοινωνιών και Ταχυδρομείων, που διατυπώθηκε, α¬ 
πό την ολομέλεια αυτής κατά την 148η συνεδρίαση της. 

7. Το γεγονός από την εφαρμογή της Απόφασης αυτής 
δεν προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Άρθρο 1 

Υποβολή Δήλωσης Καταχώρησης 

1. Οι τηλεπικοινωνιακές επιχειρήσεις οι οποίες δύνανται 
να παρέχουν τηλεπικοινωνιακές υπηρεσίες υπό καθε¬ 
στώς Γενικών Αδειών, οφείλουν να υποβάλουν στην Εθνι¬ 
κή Επιτροπή ΤηλεπικοινωνιώνΤαχυδρομείων (ΕΕΤΤ), Δή¬ 
λωση Καταχώρησης, με συνημμένο σ'αυτή ΠΑΡΑΡΤΗΜΑ 
και τα σχετικά δικαιολογητικά, σύμφωνα με το άρθρο 3 
του παρούσας. 

2. Η Δήλωση Καταχώρησης και τα νομιμοποιητικά έγγραφα 
που τη συνοδεύουν συντάσσονται στην Ελληνική γλώσσα. 

Άρθρο 2 

Περιεχόμενο Δήλωσης Καταχώρησης 
Η Δήλωσή Καταχώρησης περιέχει τα ακόλουθα στοιχεία: 


1. α) Τα στοιχεία της τηλεπικοινωνιακής επιχείρησης που 
θα κάνει χρήση της άδειας (επωνυμία, ή διακριτικός τίτλος 
της τηλεπικοινωνιακής επιχείρησης) συστατική πράξη, δι¬ 
εύθυνση επιχειρήσεως ΑΦΜ/Δ.Ο.Υ, τηλεπικοινωνιακής ε- 
πιχειρήσεως, τηλέφωνο, ίεχ της επιχειρήσεως). 

β) Τα προσωπικά στοιχεία των νομίμων εκπροσώπων 
της τηλεπικοινωνιακής επιχείρησης (επώνυμο, όνομα, ό¬ 
νομα πατρός, τόπος και έτος γεννήσεως, Διεύθυνση κα¬ 
τοικίας, αριθμός ταυτότητας, ή διαβατηρίου ΑΦΜ/Δ.Ο.Υ, 
τηλέφωνο υπογράφοντος, ίεχ υπογράφοντος) και τα α¬ 
ντίστοιχα νομιμοποιητικά έγγραφα. 

γ) Τα προσωπικά στοιχεία του υπογράφοντος τη Δήλω¬ 
ση Καταχώρησης (επώνυμο, όνομα, όνομα πατρός, τό¬ 
πος και έτος γεννήσεως, Διεύθυνση κατοικίας, αριθμός 
ταυτότητας, ή διαβατηρίου ΑΦΜ/Δ.Ο.Υ, τηλέφωνο υπο- 
γράφοντος, ίαχ υπογράφοντος), αν είναι άλλος από τους 
νόμιμους εκπροσώπους και το σχετικό ειδικό συμβολαιο¬ 
γραφικό πληρεξούσιο. 

2. Τη διαβεβαίωση ότι οι τηλεπικοινωνιακές υπηρεσίες 
που θα παρέχει δεν απαιτούν τη χρήση ραδιοσυχνοτήτων 
ή/ και αριθμών και είναι γνώστης των διατάξεων της κεί¬ 
μενης τηλεπικοινωνιακής νομοθεσίας και των κανόνων 
του ανταγωνισμού της Συνθήκης. 

3. Την δήλωση ότι θα τηρεί: 

α. Τους όρους και τις προϋποθέσεις της Γενικής Άδει¬ 
ας ή των Γενικών Αδειών για την παροχή τηλεπικοινωνια¬ 
κών υπηρεσιών ή/ και για την εγκατάσταση ή / και λει- 
ι ουργία ή / και εκμετάλλευση τηλεπικοινωνιακού δικτύου 
που θα κάνει χρήση. 

β. Τις διατάξεις της κείμενης νομοθεσίας. 

4. Τη διαβεβαίωση ότι θεωρεί αναπόσπαστο μέρος της 
Δηλώσεις Καταχώρισης και το επισυναπτόμενο σ' αυτήν 
ΠΑΡΑΡΤΗΜΑ, το οποίο ειδικότερα περιέχει: 

α. Τη Γενική Αδεια, της οποίας θα γίνει χρήση ή σε αντί¬ 
θετη περίπτωση αναλυτική περιγραφή των τηλεπικοινω¬ 
νιακών υπηρεσιών όταν αυτές δεν καλύπτονται από κά¬ 
ποια Γενική Άδεια και σε κάθε περίπτωση, αποδεικτικό 
κατάθεσης υπέρ της Ε.Ε.Τ.Τ. ποσού ίσου με 200.000 δρχ. 
Το ποσό αυτό θα συνυπολογίζεται στα ,από το νόμο, προ- 
βλεπόμενατέλη. 

β. Την περιγραφή του τηλεπικοινωνιακού δικτύου που 
θα εγκαταστήσει ή / και λειτουργήσει ή /και θα εκμεταλ- 
λευθεί ή που θα χρησιμοποιήσει. 

γ. Τη γεωγραφική περιοχή κάλυψης του τηλεπικοινω¬ 
νιακού δίκαιου ή / και των παρεχομένων τηλεπικοινωνια¬ 
κών υπηρεσιών. 

δ. Τηντυχόν διασύνδεση με άλλατηλεπικοινωνιακά δίκαια, 
ε. Τα πρότυπα του Τηλεπικοινωνιακού Τερματικού Εξο¬ 
πλισμού που θα μπορεί να συνδέεται στο δίκτυο. 

Άρθρο 3 

Δικαιολογητικά που συνοδεύουν τη Δήλωση 
Καταχώρησης 

Οι τηλεπικοινωνιακές επιχειρήσεις υποχρεούνται να ε¬ 
πισυνάπτουν στη Δήλωση Καταχώρησης, ενδεικτική μορ¬ 
φή της οποίας επισυνάπτεται στην παρούσα, εκτός του 
Παραρτήματος και τα ακόλουθα δικαιολογητικά: 

I. Φυσικά πρόσωπα 

α. Υπεύθυνη δήλωση του Ν. 1599/86 στην οποία δηλού- 
ται ότι: 

1 .Τα στοιχεία που περιέχει η Δήλωση Καταχώρησης είναι 

2. Υπεύθυνη δήλωση του Ν. 1599/85 με την οποία θα δη- 
λούται ότι δεν του έχει αφαιρεθεί κάποια Ειδική Άδεια ή 
δικαίωμα παροχής τηλεπικοινωνιακών υπηρεσιών υπό κα¬ 
θεστώς Γενικής Άδειας κατά την τελευταία πενταετία. 

β. Αντίγραφο Ποινικού Μητρώου τύπου Β ώστε να ελέγ¬ 
χεται κατά πόσο το φυσικό πρόσωπο έχει καταδικαστεί 
για οποιοδήποτε έγκλημα σύμφωνα με την κείμενη νομο¬ 
θεσία περί προστασίας του απορρήτου των τηλεπικοινω¬ 
νιών και των προσωπικών δεδομένων 
γ. Πιστοποιητικό μη πτώχευσης 
δ. Κάθε άλλο στοιχείο κατά τη γνώμη του επιχειρηματία, 
ε. Στην περίπτωση που το φυσικό πρόσωπο δεν είναι ε¬ 
γκατεστημένο στην Αθήνα, διορίζεται αντίκλητος και υ¬ 
ποβάλλονται τα έγγραφα με τα οποία διορίζεται αυτός. 

II. Νομικά πρόσωπα. 

α. Επικυρωμένο φωτοαντίγραφο της συστατικής πρά¬ 
ξης του θεωρημένου από το Πρωτοδικείο ή την αρμόδια 
Νομαρχία και τη ΔΟΥ. 

β. Πιστοποιητικό μη πτώχευσης, και πιστοποιητικό ότι 
δεν βρίσκεται σε εκκαθάριση ή αναγκαστική διαχείριση. 

γ. Υπεύθυνη δήλωση του Ν. 1599/86, στην οποία δη- 
λούται ότι: 

1. Τα στοιχεία, που περιέχει η Δήλωση Καταχώρησης εί¬ 
ναι αληθή. 

2. Δεν έχει αφαιρεθεί από την εταιρεία κατά την τελευ¬ 
ταία πενταετία άδεια παροχής τηλεπικοινωνιακών υπηρε¬ 
σιών ή / και εγκατάστασης δικτύου. 

δ. Στην περίπτωση, νομικού προσώπου που δεν είναι ε¬ 
γκατεστημένο στην Αθήνα, διορίζεται αντίκλητος και υ¬ 
ποβάλλονται τα έγγραφα με τα οποία διορίζεται ο αντί¬ 
κλητος του νομικού προσώπου στην Αθήνα. 

ε. Ποινικό μητρώο τύπου των διαχειριστών ή μελών του 
Δ.Σ. του νομικού προσώπου ώστε να ελέγχεται κατά πόσο 
το νομικό πρόσωπο έχει καταδικαστεί για οποιοδήποτε έ¬ 
γκλημα σύμφωνα με την κείμενη νομοθεσία περί προστα¬ 
σίας του απορρήτου των τηλεπικοινωνιών και των προ¬ 
σωπικών δεδομένων. 

στ. Κάθε άλλο στοιχείο κατά τη γνώμη της επιχείρησης 
Άρθρο 4 

Έναρξη άσκησης της δραστηριότητας Γενικής Άδειας 

1. Η ΕΕΊΓΤ μπορεί να απαιτήσει από τις τηλεπικοινωνια¬ 
κές επιχειρήσεις να αναμείνουν μέχρι τέσσερις (4) εβδο¬ 
μάδες από την υποβολή της Δήλωσης Καταχώρησης και 
την παραλαβή όλων των αναγκαίων στοιχείων και πληρο¬ 
φοριών, προκειμένου να τους επιτρέψει να ασκήσουν τις 
προβλεπόμενες από την Γενική Αδεια τηλεπικοινωνιακές 
δραστηριότητες. 

2. Ως ημερομηνία υποβολής της Δήλωσης Καταχώρη¬ 
σης θεωρείται η ημερομηνία της συμπλήρωσης της με ό¬ 
λα τα απαραίτητα στοιχεία και δικαιολογητικά. 

3. Μέσα στην προθεσμία η οποία ορίζεται στη παρά¬ 
γραφο 1 του παρόντος άρθρου η ΕΕΤΤ πρέπει να εκδη¬ 
λώνει την πιθανή αντίθεση της στην δραστηριοποίηση 
του αιτούντος στα πλαίσια της συγκεκριμένης άδειας. Αν 
η προθεσμία παρέλθει, η αίτηση θεωρείται ότι έχει γίνει 
δεκτή 

4. Σε περίπτωση που οι δραστηριότητες του ενδιαφε¬ 
ρομένου δεν εμπίπτουν σε κάποια από τις δημοσιοποιη¬ 
μένες κατηγορίες γενικών αδειών, ο Υπουργός Μεταφο¬ 
ρών και Επικοινωνιών μετά από εισήγηση της ΕΕΤΤ, ε¬ 
ντός έξι (6) εβδομάδων από την παραλαβή της σχετικής 


αίτησης είτε θέτει προσωρινούς όρους παροχής και επι¬ 
τρέπει στην τηλεπικοινωνιακή επιχείρηση να παρέχει τη¬ 
λεπικοινωνιακές υπηρεσίες ή το τηλεπικοινωνιακό δί¬ 
κτυο, είτε απορρίπτει την αίτηση και ενημερώνει την εν- 
διαφερόμενη επιχείρηση για τους λόγους της 
απόρριψης. Εν συνεχεία το συντομότερο δυνατό και πά¬ 
ντως όχι αργότερα από έξι (6) εβδομάδες από την θέση 
των προσωρινών όρων ή την προσωρινή απόρριψη με α¬ 
πόφαση του Υπουργού Μεταφορών και Επικιοινωνιών 
μετά από εισήγηση της ΕΕΤΤ είτε καθορίζονται οι οριστι¬ 
κοί όροι, ή αιτιολογείται η ενδεχόμενη άρνηση σε τέτοια 
συναίνεση. 

Άρθρο 5 

Τέλη και Επιβαρύνσεις των Γενικών Αδειών 

1. Οιτηλεπικοινωνιακές επιχειρήσεις, που παρέχουν τη¬ 
λεπικοινωνιακές υπηρεσίες ή /και εγκαθιστούν ή / και λει¬ 
τουργούν ή / και εκμεταλλεύονται τηλεπικοινωνιακό δί¬ 
κτυο, υποχρεούνται στην καταβολή των τελών, που προ- 
βλέπονται από τις διατάξεις της κείμενης νομοθεσίας. 

2. Η διάταξη του άρθρου 3 παρ. 1 της Υπουργικής Από¬ 
φασης του 52499/1997 του Υπουργού Μεταφορών και 
Επικοινωνιών τροποποιείται ως εξής: 

«Σε όλες τις τηλεπικοινωνιακές επιχειρήσεις που λει¬ 
τουργούν υπό καθεστώς Γενικής Άδειας κατά την έκδο¬ 
ση πιστοποιητικού της ΕΕΤΤ περί αποδοχής της Δήλωσης 
Καταχώρησης, επιβάλλεται ανταποδοτικό τέλος ανερχό- 
μενο σε 200.000 δραχμές ως προκαταβολή του ετησίου 
ανταποδοτικού τέλους του πρώτου έτους, προς την 
ΕΕΤΤ.» 

Άρθρο 6 

Υποχρεώσεις της τηλεπικοινωνιακής επιχείρησης 

Χωρίς περιορισμό των λοιπών υποχρεώσεων τις οποίες 
έχουν από το παρόν και την κείμενη νομοθεσία, 

Α. Οι τηλεπικοινωνιακές επιχειρήσεις οι οποίες έχουν 
κάνει Δήλωση Καταχώρησης η οποία δεν έχει απορρι- 
φθεί σύμφωνα με το άρθρο 4 του παρόντος, υποχρεού- 
νται να υποβάλουν στην ΕΕΤΤ ετήσια έκθεση σχετικά με 
τη μεταβολή του τηλεπικοινωνιακού δικτύου της επιχεί¬ 
ρησης η οποία μπορεί να περιλαμβάνει και άλλα στοιχεία 
για στατιστικούς λόγους που καθορίζονται από την Ε¬ 
ΕΤΤ. 

Β. Στην περίπτωση Δήλωσης Καταχώρησης για άδεια 
που αφορά δίκτυα, ο δικαιούχος του δικτύου οφείλει να 
επιθεωρεί και ελέγχει τακτικά τη λειτουργία των εγκατα- 
στάσεών του με κατάλληλο τεχνικό προσωπικό προκειμέ¬ 
νου να διασφαλίζεται η ομαλή τους λειτουργία και η α¬ 
σφάλεια του προσωπικού και των συνδρομητών. 

Άρθρο 7 

Τροποποίηση γενικής άδειας 

Με απόφαση της ΕΕΤΤ, σε αντικειμενικά δικαιολογημέ¬ 
νες περιπτώσεις και με αναλογικό τρόπο, επιτρέπεται η 
τροποποίηση των όρων μιας γενικής άδειας. Πριν την λή¬ 
ψη της σχετικής απόφασης, η ΕΕΤΤ καλεί τα ενδιαφερό¬ 
μενο μέρη να υποβάλλουν τις απόψεις τους. Η τροποποί¬ 
ηση μπορεί να αφορά οποιοδήποτε όρο της γενικής άδει¬ 
ας στην έκταση που δικαιολογείται σύμφωνα με την 
παρούσα παράγραφο και δεν αντίκειται στην κείμενη νο¬ 
μοθεσία. 

Άρθρο 8 

Αναστολή παροχής υπηρεσιών στα πλαίσια 
γενικής άδειας 

Αναστολή του δικαιώματος παροχής τηλεπικοινωνια¬ 
κών υπηρεσιών στα πλαίσια μίας γενικής άδειας εν όψει 
της οποίας μια τηλεπικοινωνιακή επιχείρηση έχει κάνει 
Δήλωση Καταχώρησης που δεν έχει απορρκρθεί κατά το 
άρθρο 4 του παρόντος, δύναται να επιβληθεί, με την δια¬ 
δικασία η οποία περιγράφεται στην κείμενη νομοθεσία, σε 
περίπτωση που ο Κάτοχος της Αδειας προβεί σε σοβαρό 
παράπτωμα, σύμφωνα με την κείμενη νομοθεσία ή την γε¬ 
νική άδεια, και η αναστολή είναι αναγκαία γιά άρση της 
προσβολής της κείμενης νομοθεσίας ή των όρων της γε¬ 
νικής άδειας. Η χρονική διάρκεια της αναστολής στην πε¬ 
ρίπτωση αυτή, είναι ανάλογη με την εξυπηρέτηση της πα¬ 
ραπάνω ανάγκης και δεν πρέπει να υπερβαίνει αυτό το ό¬ 
ριο. Κατά τη διάρκεια της αναστολής ο κάτοχος της 
γενικής άδειας υποχρεούται να παύσει οποιαδήποτε χρή¬ 
ση του δικτύου ή/ και εκμετάλλευση της υπηρεσίας για τις 
οποίες έχει κάνει τη Δήλωση Καταχώρησης. 

Άρθρο 9 

Απαγόρευση δραστηριοποίησης 

1. Η απαγόρευση παροχής τηλεπικοινωνιακών υπηρε¬ 
σιών στα πλαίσια μίας γενικής άδειας εν όψει της οποίας 
μια τηλεπικοινωνιακή επιχείρηση έχει κάνει Δήλωση Κατα¬ 
χώρησης που δεν έχει απορρκρθεί κατά το άρθρο 4 του πα¬ 
ρόντος, μπορεί να επιβληθεί σύμφωνα με την κείμενη νο¬ 
μοθεσία, σε περίπτωση που η τηλεπικοινωνιακή επιχείρηση 
προβεί σε σοβαρό παράπτωμα, σύμφωνα με την κείμενη 
νομοθεσία. Τα σοβαρά παραπτώματα τα οποία περιοριστι¬ 
κά αναφερόμενα, δικαιολογούν την απαγόρευση είναι 

I. Η επαναλαμβανόμενη περιοριστική του ανταγωνι¬ 
σμού συμπεριφορά. 

II. Η κήρυξη σε πτώχευση, η θέση του σε εκκαθάριση ή 
αναγκαστική διαχείριση ή η καθ' οιονδήπστε τρόπο λύση 
της επιχείρησης 

III. Σε περίπτωση που επιβληθεί αμετάκλητα, αναστολή 
της αδείας για παραπάνω από δύο (2) φορές. 

IV. Σε περίπτωση που επανειλημμένα δεν καταβάλλει 
προσηκόντως τα τέλη ή πρόστιμα τα οποία τυχόν της επι¬ 
βάλλονται. 

V. Σε περίπτωση που παραβιάζει την εμπιστευτικότητα 
των πληροφοριών και /ή τις κείμενες διατάξεις περί προ¬ 
στασίας των ατομικών δεδομένων. 

Άρθρο 10 
Γενικές διατάξεις 

1. Οι διατάξεις περί απαγόρευσης ή αναστολής της τη¬ 
λεπικοινωνιακής δραστηριότητας για την οποία έχει κάνει 
Δήλωση Καταχώρησης μια τηλεπικοινωνιακή επιχείρηση 
δεν περιορίζουν τις διατάξεις της κείμενης νομοθεσίας 
για την περίπτωση παραβάσεων του νόμου ή των όρων 
των γενικών αδειών. 

2. Στην περίπτωση που η εγκατάσταση του δικτύου πε¬ 
ριλαμβάνει και χρήση δημόσιου χώρου, η γενική άδεια, αν 
δεν αναφέρεται ρητά κάτι το αντίθετο σε αυτή, δεν απαλ¬ 
λάσσει τον ενδιαφερόμενο για την έκδοση από το φορέα 
που ασκεί διοίκηση επί του δημοσίου αυτού χώρου της τυ¬ 
χόν απαιτουμένης άδειας ή έγκρισης για την κατάληψη 
του χώρου και τις απαιτούμενες εργασίες. 


3. Χρήση γενικής άδειας μπορεί να γίνει μόνο από φυσι¬ 
κό ή νομικό πρόσωπο που είναι εγκατεστημένο σε κρά- 
τος-μέλος της Ευρωπαϊκής Ένωσης. 

ΔΗΛΩΣΗ ΚΑΤΑΧΩΡΗΣΗΣ 
(Ενδεικτική Μορφή) 

Για την παροχή Τηλεπικοινωνιακών Υπηρεσιών 
Γενική Άδεια 

ΠΡΟΣ: ΤΗΝ ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ - 
Στοιχεία τηλεπικοινωνιακής επιχείρησης 

1. Επωνυμία ή διακριτικός τίτλος της επιχείρησης: 

2. Διεύθυνση επιχειρήσεως: 

3. ΑΦΜ /Δ ΟΥ επιχειρήσεως: 

4. Τηλέφωνα επιχειρήσεως: 

5. ΡΑΧ επιχειρήσεως: 

Διεύθυνση Ηλεκτρονικού Ταχυδρομείου επιχειρήσεως: 

Στοιχεία του υπογράφοντος τη Δήλωση Καταχώρησης 
ενεργούντος ως νομίμου εκπροσώπου ή πληρεξουσίου 
της τηλεπικοινωνιακής επιχείρησης. 

1. Επώνυμο: 

2. Όνομα: 

3. Όνομα Πατρός: 

4. Τόπος και έτος Γεννήσεως: 

5. Διεύθυνση Κατοικίας: 

6. Αριθ. Ταυτότητας ή Διαβατηρίου: 

7. Τηλέφωνο υπογράφοντος: 

8. ΡΑΧ υπογράφοντος: 

Δηλώνω τα ακόλουθα: 

1. Επιθυμώ να παρέχω τις υπηρεσίες ή να εγκαθιστώ ή / 
και λειτουργώ ή / και εκμεταλλεύομαι το τηλεπικοινωνια¬ 
κό δίκτυο που αναλυτικά περιγράφονται στο συνημμένο 
στη παρούσα ΠΑΡΑΡΤΗΜΑ. 

2. Εχω λάβει γνώση των διατάξεων της κείμενης τηλε¬ 
πικοινωνιακής νομοθεσίας και των κανόνων του ανταγω¬ 
νισμού. 

3. Παρέχω τη διαβεβαίωση ότι: 

Ο τηλεπικοινωνιακές υπηρεσίες που θα παρέχω δεν α¬ 
παιτούν τη χρήση ραδιοσυχνοτήτων ή / και αριθμών. 

Θα τηρώ τους όρους και τις προϋποθέσεις της Γενικής 
Αδείας ή Αδειών τις τηλεπικοινωνιακές υπηρεσίες της ο¬ 
ποίας/ ων θα παρέχω ή (εναλλακπκά όταν οι υπό παροχή 
τηλεπικοινωνιακές υπηρεσίες δεν περιλαμβάνονται σε 
εκδοθείσες Γενικές Άδειες) τους ειδικούς όρους που έ- 

χουν τεθεί για την παροχή των υπόψη τηλεπικοινωνιακών 
υπηρεσιών. 

4. Θατηρώτις υποχρεώσεις μου προς τους χρήστες και 
τους συνδρομητές ειδικότερα αλλά όχι περιοριστικά, ό¬ 
σον αφορά: 

- στην εγκεκριμένη από την ΕΕΤΤ τυποποιημένη σύμβα¬ 
ση με τον συνδρομητή. 

- στη λεπτομερή και επακριβή χρέωση των παρεχομέ- 
νων τηλεπικοινωνιακών υπηρεσιών. 

- στη δημοσίευση και προειδοποίηση οποιοσδήποτε αλ¬ 
λαγής . 

• την πρόσβαση των παρεχομένων τηλεπικοινωνιακών 
υπηρεσιών ή / και στο τηλεπικοινωνιακό δίκτυο. 

• τα τιμολόγια 

• την ποιότητα και διαθεσιμότητα των παρεχομένων τη¬ 
λεπικοινωνιακών υπηρεσιών ή / και του τηλεπικοινωνια¬ 
κού δικτύου. 

5. Θα ακολουθώ τις προβλεπόμενες από την ΕΕΤΤ δια¬ 
δικασίες επίλυσης διαφορών. 

6. Θα παρέχω στα πλαίσια της κείμενης νομοθεσίας 

α) τις απαραίτητες πληροφορίες βάσης δεδομένωντων 
πελατών μου για την παροχή πληροφοριών καθολικού κα¬ 
ταλόγου. 

β) τις υπηρεσίες έκτακτης ανάγκης (112). 

γ)τις ειδικές διευκολύνσεις γιατα άτομα με ειδικές ανάγκες. 

7. Θεωρώ ως αναπόσπαστο μέρος της παρούσης Δη- 
λώσεως Καταχώρησης και το επισυναπτόμενο σ' αυτή 
ΠΑΡΑΡΤΗΜΑ. 

ΟΔΗΛΩΝ/ΟΥΣΑ 
ΥΠΟΓΡΑΦΗ 
ΕΠΩΝΥΜΟ/ΙΑ 
ΟΝΟΜΑ 
ΤΙΤΛΟΣ 
ΠΑΡΑΡΤΗΜΑ 

Προς την Εθνική Επιτροπή Τηλεπικοινωνιών Ταχυδρο¬ 
μείων (Ε.Ε.Τ.Τ.) 

θέτω υπόψη σας ότι οι τηλεπικοινωνιακές υπηρεσίες ή 
εγκατάσταση ή / και λειτουργία ή / και εκμετάλλευση του 
τηλεπικοινωνιακού δικτύου για την εξουσιοδότηση παρο¬ 
χής των οποίων υποβάλλεται η παρούσα Δήλωση Κατα¬ 
χώρησης έχουν ως ακολούθως: 

Α'ΜΕΡΟΣ 

ΣΤΟΙΧΕΙΑ ΤΗΛΕΠΙΚΟΙΝΩΝΙΑΚΩΝ ΥΠΗΡΕΣΙΩΝ 

1. Οι τηλεπικοινωνιακές υπηρεσίες που θα παρέχω ανα- 
φέρονται σπς παρακάτω Γενικές Άδειες: 


ή (εναλλακτικά) αναλυτική περιγραφή τωντηλεπικοινω- 
νιακών υπηρεσιών. 


2. Γεωγραφική περιοχή κάλυψης. 

3. Κάθε άλλο σημαντικό κατά την άποψη της επιχείρη¬ 
σης στοιχείο. 

Β'ΜΕΡΟΣ 

ΥΠΟΔΟΜΗ ΤΗΛΕΠΙΚΟΙΝΩΝΙΑΚΟΥ ΔΙΚΤΥΟΥ 
ΤΗΛΕΠΙΚΟΙΝΩΝΙΑΚΟΣ ΤΕΡΜΑΤΙΚΟΣ ΕΞΟΠΛΙΣΜΟΣ 
(ΤΤΕ) 

1. Πλήρη παρουσίαση του τηλεπικοινωνιακού δικτύου. 

2. Τοπολογία του δικτύου. 

3. Προδιαγραφές - πρότυπα του Τερματικού Τηλεπικοι¬ 
νωνιακού Εξοπλισμού 

4. Συνοπτικό διάγραμμα λειτουργίας και τυχόν διασύν¬ 
δεση με άλλα τηλεπικοινωνιακά δίκτυα. 

5. Λοιπά στοιχεία 

6. Κάθε άλλο σημαντικό κατά την άποψη της επιχείρη¬ 
σης στοιχείο. 

ΟΔΗΛΩΝ/ΟΥΣΑ 

ΥΠΟΓΡΑΦΗ 

ΕΠΩΝΥΜΙΑ 

ΟΝΟΜΑ 

ΤΙΤΛΟΣ 

Άρθρο 11 

Από της ισχύος του παρόντος παύει να ισχύει η με α- 
ριθμ. 74631/95/ΦΕΚ634/Β/95 Απόφαση του Υφυπουργού 
Μεταφορών και Επικοινωνιών. 

Άρθρο 12 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1999 

Ο ΥΦΥΠΟΥΡΓΟΣ 

ΝΙΚ. ΣΑΛΑΓΙΑΝΝΗΣ 

- 1 - 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στη Σταθοπούλου Ιωάννα του Ευαγγέλου. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Με την απόφαση Νομάρχου Αιτωλ/νίας 
ΔΠβ/3635/26.11.99, έχει χορηγηθεί στη Σταθοπούλου Ιω¬ 
άννα άδεια ασκήσεως επαγγέλματος Κοινωνικού Λει¬ 
τουργού. 

Ι.Π. Μεσολογγίου, 26 Νοεμβρίου 1999 

Με εντολή Νομάρχου 
Η Διευθύντρια 
ΕΥΣΤΑΘΙΑ ΚΑΛΥΒΑ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 6907/27.4.99 απόφαση που δημοσιεύθηκε στο 
ΦΕΚ 730/1999/τεύχος Β' γίνονται οι παρακάτω διορθώ¬ 
σεις σφαλμάτων: 

1. Στο Ιο άρθρο της 409/1999 Α.Δ.Σ. αντί του εσφαλμέ¬ 
νου «Τμήμα Σχεδιασμού ή Γραφείο Ευρωπαϊκών Προ¬ 
γραμμάτων» στο σωστό «Τμήμα Σχεδιασμού Γραφείο Ευ¬ 
ρωπαϊκών Προγραμμάτων». 

Στο Ιο άρθρο επίσης αντί του εσφαλμένου «Τμήμα Συ¬ 
ντήρησης Έργων ή Γραφείο Αισθητικής Αναβάθμισης και 
Ποιότητας Ζωής» στο σωστό «Τμήμα Συντήρησης Έργων 
Γραφείο Αισθητικής Αναβάθμισης και Ποιότητας Ζωής». 

2. Στο 16ο άρθρο διορθώνεται η παρ. Α αντί του δημο- 
σιευθέντος εσφαλμένου, στο ορθό ως εξής: 

Α. Ως Προϊστάμενοι των οργανικών μονάδων επιπέδου 
Δ/νσης ορίζονται υπάλληλοι των εξής κλάδων: 

Γενικός Διευθυντής: 

ΠΕΙ, ΠΕ2, ΠΕ3, ΠΕ4, ΠΕ5, ΠΕ6, ΠΕ7, ΠΕ Περιβάλλο¬ 
ντος, Μηχανικοί Περιβάλλοντος, Μηχανικοί Χωροταξίας 
& Περιφερειακής Ανάπτυξης, ΠΕ9, ΠΕ11, ΠΕ14, ΠΕ Κτη¬ 
νιάτρων και όλοι οι κλάδοι Μηχανικών των Πολυτεχνικών 
Σχολών καθώς και των Διοικητικών & Οικονομικών των 
Α.Ε.Ι. 

Δ/ΝΣΗ ΔΙΟΙΚΗΣΗΣ & ΣΧΕΔΙΑΣΜΟΥ: 

ΠΕΙ, ΠΕ2, ΠΕ3, ΠΕ4, ΠΕ5, ΠΕ6, ΠΕ7, ΠΕ Περιβάλλο¬ 
ντος, Μηχανικοί Περιβάλλοντος, Μηχανικοί Χωροταξίας 
& Περιφερειακής Ανάπτυξης, ΠΕ9, ΠΕ11, ΠΕ14, ΠΕ Κτη¬ 
νιάτρων και όλοι οι κλάδοι Μηχανικών των Πολυτεχνικών 
Σχολών καθώς και των Διοικητικών & Οικονομικών των 
Α.Ε.Ι. 

Δ/ΝΣΗ ΔΙΟΙΚΗΤΙΚΟΥ: 

ΠΕΙ και όλοι οι κλάδοι Διοικητικών Σχολών των Α.Ε.Ι. 
Δ/ΝΣΗ ΔΗΜΟΤΙΚΗΣ ΟΙΚΟΝΟΜΙΑΣ: 

ΠΕΙ και όλοι οι κλάδοι Οικονομικών Σχολών των Α.Ε.Ι. 
Δ/ΝΣΗ ΤΕΧΝΙΚΩΝ ΈΡΓΩΝ: 

ΠΕ3, ΠΕ4, ΠΕ5, ΠΕ6, Μηχανικοί Χωροταξίας & Περιφε¬ 
ρειακής Ανάπτυξης. 

Δ/ΝΣΗ ΠΟΛΕΟΔΟΜΙΑΣ: 

ΠΕ3, ΠΕ4, ΠΕ6, Μηχανικοί Χωροταξίας & Περιφερεια¬ 
κής Ανάπτυξης. 

Δ/ΝΣΗ ΓΕΩΤΕΧΝΙΚΩΝ ΥΠΗΡΕΣΙΩΝ: 

ΠΕ9, ΠΕ14 

Δ/ΝΣΗ ΚΑΘΑΡΙΟΤΗΤΑΣ: 

ΠΕ3, ΠΕ4, ΠΕ5, ΠΕ6, ΠΕ7, Μηχανικοί Χωροταξίας & Πε¬ 
ριφερειακής Ανάπτυξης, Μηχανικοί Περιβάλλοντος, ΠΕ 
επιστημόνων περιβάλλοντος. 

Δ/ΝΣΗ ΑΜΑΞΟΣΤΑΣΙΟΥ: 

ΠΕ3, ΠΕ5, ΠΕ6. 

3. Στο 16ο άρθρο διορθώνεται η § Β αντί του δημοσιευ- 
θέντος εσφαλμένου, στο ορθό ως εξής: 

Β. Ως Προϊστάμενοι των οργανικών μονάδων επιπέδου 
Τμήματος ορίζονται υπάλληλοι των εξής κλάδων. 

Δ/ΝΣΗ ΔΙΟΙΚΗΣΗΣ & ΣΧΕΔΙΑΣΜΟΥ: 

Τμήμα Σχεδιασμού: 

ΠΕΙ, ΠΕ3, ΠΕ6, ΠΕ9, ΠΕ11, ΠΕ14, όλοι οι κλάδοι των Δι¬ 
οικητικών & Οικονομικών Σχολώντων Α.Ε.Ι., ΤΕ17, ΤΕ22, 
ΔΕΙ 

Τμήμα Διοίκησης: 

ΠΕΙ, ΠΕ2, ΤΕ17,ΤΕ22,ΔΕΙ 


Τμήμα Πληροφορικής & Νέων Τεχνολογιών: 
ΠΕ11.ΤΕ19, ΔΕ38 

Δ/ΝΣΗ ΔΙΟΙΚΗΤΙΚΟΥ: 

Τμήμα Υποστήριξης & Προγραμματισμού της Δ/νσης: 
ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Εσωτερικής Διοίκησης: 

ΠΕΙ, ΤΕ17, ΤΕ22, ΔΕΙ 
Τμήμα Προσωπικού: 

ΠΕΙ, ΤΕ17, ΤΕ22, ΔΕΙ 
Τμήμα Δημοτικής Κατάστασης: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τ μήμα Ληξιαρχείου : 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Ειδικής Υπηρεσίας (Δημοτική Αστυνομία): 

ΠΕΙ, ΠΕΔιοικητικών (Κοινωνιολόγος), ΤΕ17, ΤΕ22, ΔΕΙ 
Τμήμα Κοιμητηρίων: 

ΠΕ 1, ΤΕ 17, ΤΕ22, ΔΕ 1 
Τ μήμα Λαϊκών Αγορών: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ: 

Τμήμα Υποστήριξης & Προγραμματισμού Δ/νσης: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Εξόδων: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Προμηθειών: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Ταμείου: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Εσόδων: 

ΠΕΙ, ΠΕ11 (α), ΤΕ17, ΤΕ19, ΤΕ22, ΔΕΙ 
Τμήμα Οικ/κής Διαχ/σης Νομ. Π.Α.Δ.: 

ΠΕΙ, ΠΕ11 (α),ΤΕ17, ΤΕ19, ΤΕ22,ΔΕΙ 

Δ/ΝΣΗ ΤΕΧΝΙΚΩΝ ΈΡΓΩΝ: 

Τμήμα Υποστήριξης & Προγραμματισμού της Δ/νσης: 
ΠΕΙ, ΠΕ11 (α) ΤΕ 17 ΤΕ 19, ΤΕ22, ΔΕ 1 
Τμήμα Νέων Έργων: 

ΠΕ3, ΠΕ4, ΠΕ6, ΤΕ3, ΤΕ5, ΔΕ5 
Τμήμα Οδοποιίας: 

ΠΕ3, ΠΕ6, ΤΕ3, ΤΕ5, ΔΕ5 
Τμήμα Κυκλοφοριακών Ρυθμίσεων: 

ΠΕ3, ΠΕ5, ΠΕ6, ΤΕ3, ΤΕ4, ΤΕ19, ΔΕ5 

Τμήμα Ηλεκτρομηχανολογικών Εγκαταστάσεων: 

ΠΕ5, ΤΕ4, ΔΕ24 

Τμήμα Συντήρησης Έργων: 

ΠΕ3, ΠΕ4, ΠΕ6.ΤΕ3, ΔΕ5 

Δ/ΝΣΗ ΠΟΛΕΟΔΟΜΙΑΣ 

Τμήμα Υποστήριξης & Προγραμματισμού της Δ/νσης: 
ΠΕ3, ΠΕ6, ΠΕΙ 1(α), ΤΕ3, ΤΕ5,ΤΕ19, ΔΕΙ. 

Τμήμα Σχεδίου Πόλης: 

ΠΕ3, ΠΕ4, ΠΕ6, ΤΕ3, ΤΕ5, ΔΕ6 
Τμήμα Πολεοδομικών Εφαρμογών: 

ΠΕ3, ΠΕ4, ΠΕ6, ΤΕ3, ΤΕ5, ΔΕ5 

Δ/ΝΣΗ ΓΕΩΤΕΧΝΙΚΩΝ ΥΠΗΡΕΣΙΩΝ: 

Τμήμα Υποστήριξης & Προγραμματισμού της Δ/νσης: 
ΠΕΙ, ΠΕ9, ΠΕΙ 1(α), ΠΕ14, ΤΕ13, ΤΕ17, ΔΕΙ 
Τμήμα Κηποτεχνικών Εφαρμογών: 

ΠΕ9, ΠΕ14, ΤΕ13, ΔΕ11, ΔΕ35 
Τμήμα Χώρων Πρασίνου: 

ΠΕ9, ΠΕ14, ΤΕ13, ΔΕ11, ΔΕ35 

Τμήμα Περιαστικού Πρασίνου, Δενδροστοιχειών: 

ΠΕ9, ΠΕ14, ΤΕ13, ΔΕ11.ΔΕ35 
Τμήμα Περιβαλλοντικών Επεμβάσεων: 

ΠΕ4, ΠΕ9, ΠΕ14, ΤΕ13, ΔΕ11, ΔΕ35 

Τμήμα Διαχείρισης Ζώων Αστικού Περιβάλλοντος: 

ΠΕ9, (ζωική παραγωγής), ΠΕ κτηνιάτρων ΤΕ13, ΔΕ30 
(ζωοκόμος). 

Δ/ΝΣΗ ΚΑΘΑΡΙΟΤΗΤΑΣ: 

Τμήμα Υποστήριξης & Προγραμματισμού της Δ/νσης: 


ΠΕ3, ΠΕ5, ΠΕ Μηχανικοί Περιβάλλοντος, ΠΕ7, ΤΕ3, 
ΤΕ4, ΤΕΙΙ,ΔΕΙ 

Τμήμα Μελετών Έργων & Προμηθειών: 

ΠΕ3, ΠΕ5, ΠΕ6, ΠΕ Μηχανικοί Περιβάλλοντος, ΠΕ7, 
ΤΕ3.ΤΕ4, ΤΕ5.ΔΕ5 

Τμήμα Καθαριότητας & Ανακύκλωσης: 

ΠΕ3, ΠΕ5, ΠΕ7, ΠΕ, Μηχανικοί Περιβάλλοντος, ΠΕ Πε¬ 
ριβάλλοντος, ΤΕ3, ΤΕ4, ΔΕ2 

Τμήμα ΧΥΤΑ & ΜΑΥ: 

ΠΕ5, ΠΕ7, ΠΕ Μηχανικοί Περιβάλλοντος, ΤΕ4, ΤΕ5, 
ΔΕ2.ΔΕ5 

Δ/ΝΣΗ ΔΗΜΟΤΙΚΟΥ ΑΜΑΞΟΣΤΑΣΙΟΥ: 

Τμήμα Υποστήριξης & Προγραμματισμού της Δ/νσης: 

ΠΕΙ, ΠΕ3, ΠΕ5,ΤΕ4, ΤΕ17, ΔΕΙ, ΔΕ4 

Τμήμα Συντηρήσεων & Επισκευών: 

ΠΕ3, ΠΕ5.ΤΕ4.ΔΕ4, ΔΕ30 

Τμήμα Προμηθειών & Αποθηκών: 

ΠΕΙ, ΠΕ3, ΠΕ5, ΤΕ4, ΤΕ17, ΔΕΙ, ΔΕ4 

4. Στο άρθρο 14 στην κατηγορία ΠΕΙ Ια «Επιστήμης των 
Υπολογιστών» αντί του εσφαλμένου αριθμού 6 διορθώνε¬ 
ται στο ορθόν 3. 

5. Στο άρθρο 14 στην κατηγορία ΠΕΙΙβ «Μηχανικών 
Η/Υ» αντί του εσφαλμένου αριθμού 2 διορθώνεται στο ορ¬ 
θόν 5. 

Κατά τα λοιπά η απόφαση παραμένει ως έχει. 

(Από την Περιφέρεια Θεσσαλίας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βί.ςΓ 
β-ΓΠβίΙ: ννβϋπτίΗδΙβΓ @ βΙ-9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 Θ41 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

Πώληση Φ.Ε.Κ. 

5249 547 

Νικήτα 6-8 Τ.Κ. 185 31 

4135 228 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

αποστολή Φ.Ε.Κ. 

5248 320 

Δημοκρατίας 1 Τ.Κ. 891 00 

ΛΑΡΙΣΑ 

(0531) 22 858 



Διοικητήριο Τ.Κ. 411 10 

ΚΕΡΚΥΡΑ 

Σαμαρά 13 Τ.Κ. 491 00 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 
ΛΕΣΒΟΣ 

(041) 597449 

(0661) 89 127/89 120 

(081) 396 223 



Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 


ΤΙΜΗ ΦΥΛΛΩΝ " Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ , , _ _ , , 

- Από 8 σελίδες και άνω προσαυξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κλπ. προσωπικού Ν.Π.Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σέ συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















